|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.augustā** |  **Nr. GND/2025/\_\_** |
|  |  **(protokols Nr.\_\_; \_\_.p)** |

**Par galvojuma sniegšanu SIA “Gulbenes Energo Serviss” aizņēmumam projekta “Uzņēmējdarbības publiskās infrastruktūras uzlabošana Dzelzceļa un Viestura ielā” īstenošanai**

SIA “Gulbenes Energo Serviss”, vienotais reģistrācijas Nr.54603000121, 2025.gada 13.augustā Gulbenes novada pašvaldībai iesniedza iesniegumu Nr. GES/2025/1.4/650 par Gulbenes novada pašvaldības galvojuma sniegšanu SIA “Gulbenes Energo Serviss” aizņēmumam investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā”īstenošanai.

SIA “Gulbenes Energo Serviss”, vienotais reģistrācijas Nr.54603000121, kapitāla daļu turētājs 100 % apmērā ir Gulbenes novada pašvaldība.

SIA “Gulbenes Energo Serviss” kā sabiedrisko pakalpojumu sniedzējs vēlas uzlabot sniegto pakalpojumu kvalitāti. Investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” ietvaros Dzelzceļa ielā plānota ūdensapgādes tīklu izbūve 871,20 metru garumā un sadzīves kanalizācijas tīklu izbūve 21,50 metru garumā, bet Viestura ielā plānota ūdensapgādes tīklu izbūve 1818,80 metru garumā un sadzīves kanalizācijas tīklu izbūve 1153,10 metru garumā.

2025.gada 20.maijā SIA “Gulbenes Energo serviss” noslēdza iepirkuma līgumu GNP 2025/30/ERAF ar Gulbenes novada pašvaldību un SIA “IV 2” par būvuzraudzību Dzelzceļa ielas pārbūvei Gulbenes pilsētā, kur SIA “Gulbenes Energo serviss” līgumcenas daļa sastāda 9 680,00 EUR ar PVN.

2025.gada 15.jūlijā SIA “Gulbenes Energo serviss” noslēdza Vienošanos Nr. 1 ar Gulbenes novada pašvaldību un SIA “IV 2” par grozījumiem 2025.gada 20.maija iepirkuma Nr. 2025/30/ERAF līgumā par būvuzraudzību Dzelzceļa ielas pārbūvei Gulbenes pilsētā, nosakot, ka

SIA “Gulbenes Energo serviss” līgumcenas daļa sastāda **5789,61 EUR** ar PVN.

2025.gada 5.jūnijā SIA “Gulbenes Energo serviss” noslēdza iepirkuma līgumu GNP 2025/29/ERAF ar Gulbenes novada pašvaldību un sabiedrību ar ierobežotu atbildību “Valkas ceļi”

par Dzelzceļa ielas pārbūvi Gulbenes pilsētā. Šī līguma ietvaros SIA “Gulbenes Energo serviss” līgumcenas daļa sastāda 286 602,63 EUR bez PVN.

2025.gada 7.jūlijā SIA “Gulbenes Energo serviss” noslēdza Vienošanos Nr. 1 ar Gulbenes novada pašvaldību un sabiedrību ar ierobežotu atbildību “Valkas ceļi” par grozījumiem 2025.gada 5.jūnija iepirkuma Nr. 2025/29/ERAF līgumā par Dzelzceļa ielas pārbūvi Gulbenes pilsētā, nosakot, ka SIA “Gulbenes Energo serviss” līgumcenas daļa sastāda **171 409,20 EUR** bez PVN.

2025.gada 15.jūlijā SIA “Gulbenes Energo serviss” noslēdza iepirkuma līgumu GNP 2025/54/ERAF ar Gulbenes novada pašvaldību un SIA “IV 2 par būvuzraudzību Viestura ielas pārbūvei Gulbenes pilsētā. Šī līguma ietvaros SIA “Gulbenes Energo serviss” līgumcenas daļa sastāda **5 618,26 EUR** ar PVN.

2025.gada 18.jūlijā SIA “Gulbenes Energo serviss” noslēdza iepirkuma līgumu GNP 2025/53/ERAF ar Gulbenes novada pašvaldību un sabiedrību ar ierobežotu atbildību “Riviera L”. par Viestura ielas pārbūvi Gulbenes pilsētā. Šī līguma ietvaros SIA “Gulbenes Energo serviss” līgumcenas daļa sastāda **515 592,71 EUR** bez PVN.

Projekta “Uzņēmējdarbības publiskās infrastruktūras uzlabošana Dzelzceļa un Viestura ielā” kopējās izmaksas pēc faktiski noslēgtajiem iepirkuma līgumiem sastāda 3 255 292,62 EUR, Gulbenes novada pašvaldības izmaksas sastāda 2 556 882,84 EUR ar PVN, bet SIA “Gulbenes Energo Serviss” izmaksas sastāda **698 409,78 EUR.** Ņemot vērā, ka līgumā ar Centrālo finanšu un līgumu aģentūru noteiktie projekta kopējie attiecināmie izdevumi sastāda 3 044 702,86 EUR, projekta “Uzņēmējdarbības publiskās infrastruktūras uzlabošana Dzelzceļa un Viestura ielā” ārpus projekta izmaksas sastāda 210 589,76 EUR.

Projektu paredzēts īstenot līdz 2026.gada 30.jūnijam.

SIA “Gulbenes Energo Serviss” valsts budžeta nepieciešamais aizņēmums projektam “Uzņēmējdarbības publiskās infrastruktūras uzlabošana Dzelzceļa un Viestura ielā” sastāda **305 586,68 EUR** (trīs simti pieci tūkstoši pieci simti astoņdesmit seši *euro* sešdesmit astoņi centi), kas tiks apgūts 2025.gadā un 2026.gadā. SIA “Gulbenes Energo serviss” nepieciešams finansējums investīciju projekta “Uzņēmējdarbības publiskās infrastruktūras uzlabošana Dzelzceļa un Viestura ielā” līdzfinansējuma daļas finansēšanai 60 419,89 EUR apmērā, kā arī TPF finansējuma 50% priekš finansēšanas daļai 245 166,79 EUR apmērā.

Pamatojoties uz Pašvaldību likuma 10.panta pirmās daļas 9.punktu, kas nosaka, ka domes kompetencē ir  likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos, 4.panta pirmās daļas 1.punktu, kas nosaka, ka pašvaldībai ir šādas autonomās funkcijas - organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, likuma “Par pašvaldību budžetiem” 26.panta otro daļu, kas nosaka, ka galvojumus pašvaldības var sniegt tikai tām kapitālsabiedrībām, kurās attiecīgās pašvaldības daļa pārsniedz 50 procentus, Ministru kabineta 2019.gada 10.decembra noteikumu Nr.590 “Noteikumi par pašvaldību aizņēmumiem un galvojumiem” 11.1. apakšpunktu, kas nosaka, ka pašvaldības ar e-pakalpojuma eAizņēmumi starpniecību iesniedz padomē pašvaldības domes lēmumu par galvojuma sniegšanu, kurā norādīta kapitālsabiedrība, kuras aizņēmumam tiek sniegts galvojums, pašvaldības kapitāla daļu skaits attiecīgajā kapitālsabiedrība (procentuāli), aizdevējs - Valsts kase vai cits aizdevējs, galvotā aizņēmuma mērķis, apmērs, procentu likme, atmaksas termiņš, pamatsummas atliktais maksājums (ja nepieciešams) un galvojuma saistību izpildes garantijas un ņemot vērā Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. Sniegt galvojumu pašvaldības kapitālsabiedrībai SIA “Gulbenes Energo Serviss”, vienotais reģistrācijas Nr.54603000121, juridiskā adrese Blaumaņa iela 56A, Gulbene, Gulbenes novads, LV-4401, kur pašvaldība ir 100% kapitāldaļu turētāja, aizņēmuma saņemšanai **305 586,68 EUR** (trīs simti pieci tūkstoši pieci simti astoņdesmit seši *euro* sešdesmit astoņi centi)apmērā investīciju projektam “Uzņēmējdarbības publiskās infrastruktūras uzlabošana Dzelzceļa un Viestura ielā” ūdensapgādes tīklu un sadzīves kanalizācijas tīklu izbūvei.

2. SIA “Gulbenes Energo Serviss” ņemt 1.punktā minēto aizņēmumu **305 586,68 EUR** (trīs simti pieci tūkstoši pieci simti astoņdesmit seši *euro* sešdesmit astoņi centi)apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2026.gada decembra mēnesim. Galvotā aizņēmuma atmaksu garantēt ar pašvaldības budžetu. Galvojuma tiesības izmantot 2025. un 2026.gadā.

Gulbenes novada pašvaldības domes priekšsēdētājs N. Mazūrs